Absolutt

***Absolutt*** var et norsk direktesendt talkshow som gikk på NRK2 fra 1996 til 1998. Serien tok for seg dagsaktuelt stoff innen kultur, politikk og underholdning. Dette ble belyst via intervju med kjente kulturpersoner og politikere som ble invitert til studio. Programleder var fra starten av Fredrik Skavlan. Han ble høsten 1997 erstattet av Danny Pellicer og Lilly Fritzman, og i januar 1998 ble Fritzman byttet ut med Anne-Kat. Hærland. Hærland skulle portrettere et menneske i nyhetsbildet, mens Pellicer skulle lose seerne rundt i aktualiteter, kultur og overraskelser.

Serien gikk fire ganger i uken (mandag til torsdag) klokken 22.30 og hadde en varighet på cirka 30 minutter. Fra 1998 ble programmet utvidet til 40 minutter. 

## Om programmet
*Absolutt* var et av de aller første programmene som ble sendt på NRK2. Skavlan debuterte som programleder med dette programmet - på sin egen 30-årsdag. Gjestene i den aller første episoden av serien var Reiulf Steen og Kåre Willoch. I april 1997 hadde Skavlan statsminister Thorbjørn Jagland på besøk. Skavlan ble i mai 1997 tildelt Riksmålsforbundets lytterpris for denne programserien https://web.archive.org/web/20160924063353/http://www.dagbladet.no/tekstarkiv/artikkel.php?id=5001970028456&tag=item&words=skavlan. Etter å ha ledet 133 sendinger gav han seg som programleder den 15. mai 1997.

Deler av programkonseptet ble endret høsten 1997 da Lilly Fritzman og Danny Pellicer tok over programlederjobben. Programmet fikk en noe mer alvorlig og debattpreget stil https://web.archive.org/web/20160920040033/http://www.dagbladet.no/tekstarkiv/artikkel.php?id=5001970056598&tag=item&words=pellicer. Fritzman ble i januar 1998 byttet ut med Anne-Kat. Hærland. Hærland og Pellicer åpnet 1998-sesongen med portrettintervju med Guri Fløttum, leder for de hiv-positives organisasjon Pluss og tidligere justisminister Grete Faremo om oppmykningen av asylpolitikken. Senere i uken ble statsminister Kjell Magne Bondevik portrettintervjuet av Anne-Kat.

Programbeskrivelse i 1998: *Siste sjanse før natten faller på til å avslutte nyhetsdøgnet med Danny Pellicer, mens Anne-Kat. Hærland lener seg tilbake med dagens gjest.* (NRK).

Det ble høsten 1998 etterfulgt av aktualitetsmagasinet *[[Apropos]]*.

### Omtale
Programmet fikk god omtale den tiden det gikk. Seertallene lå på rundt 60&nbsp;000 de første ukene men steg til 120&nbsp;000 etter knapt to måneder. Noe som ble betegnet som gode tall sett i forhold til NRK2s tilgjengelighet for publikum på den tiden http://www.dagbladet.no/tekstarkiv/artikkel.php?id=5001960069923&tag=item&words=skavlan. Vintersesongen 1997 nådde seertalene 173&nbsp;000 http://www.dagbladet.no/tekstarkiv/artikkel.php?id=5001970029194&tag=item&words=skavlan. Etter programlederskiftet høsten 1997 snudde populariteten noe i negativ retning, og vinteren 1998 hadde serien store problemer med å få seertallet over 100&nbsp;000. De lave seertallene i 1998 førte til at programmet ble nedlagt i mai samme år http://www.dagbladet.no/tekstarkiv/artikkel.php?id=5001980018188&tag=item&words=pellicer.

## Referanser


## Eksterne lenker
* En del av episodene på NRK Nett-TV
* Absolutt annerledes (Dagbladet, 1998)
*